《二月雨雪同静维招南楼至曹溪忽得疁城家信即事感怀兼寄再生》
清代·神一

尺素频传慰草莱，榭亭非复旧池台。彤云未许蛟龙奋，琪树宁池鸾鹤来。

黄竹歌声遥仿佛，玉壶风色好徘徊。落梅深处无人到，脉脉心期更几回。

作者简介：神一，字荆隐，一字龙隐，华亭人。原名淑吉，字美南，明吏部考功司郎中夏允彝长女，嘉定侯洵室。有《龙隐遗草》。